CELEX: 62020CN0214
Language: lv
Date: 2020-05-20 00:00:00
Title: Lieta C-214/20: Lūgums sniegt prejudiciālu nolēmumu, ko 2020. gada 20. maijā iesniedza The Labour Court (Īrija) – MG/Dublin City Council

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/16
            
         
      Lūgums sniegt prejudiciālu nolēmumu, ko 2020. gada 20. maijā iesniedza The Labour Court (Īrija) – MG/Dublin City Council
      
      (Lieta C-214/20)
      (2020/C 262/21)
      Tiesvedības valoda – angļu
      
         Iesniedzējtiesa
      
      
         The Labour Court
      
      
         Pamatlietas puses
      
      
         Prasītājs: MG
      
         Atbildētāja: Dublin City Council
      
      
         Prejudiciālie jautājumi
      
      
                  1)
               
               
                  Vai [Direktīvas 2003/88/EK] (1) 2. pants ir jāinterpretē tādējādi, ka paša izvēlētā vietā vai vietās dežurējošs darba ņēmējs, uz kuru neattiecas prasība dežūras laikā informēt darba devēju par savu atrašanās vietu, bet kuram ir saistoša prasība vienīgi spēt ierasties uz izsaukumu vēlamajā 5 minūšu reaģēšanas laikā un 10 minūšu maksimāli pieļaujamajā reaģēšanas laikā, veic darbu dežurējot?
               
            
                  2)
               
               
                  Ja uz pirmo jautājumu tiek atbildēts apstiprinoši – vai darba ņēmējs, kuram saistoša ir vienīgi prasība ierasties uz izsaukumu vēlamajā 5 minūšu reaģēšanas laikā un 10 minūšu maksimāli pieļaujamajā reaģēšanas laikā un kuru bez ierobežojumiem var vienlaikus nodarbināt cits darba devējs vai kurš dežūras laikā var veikt saimniecisko darbību uz sava rēķina, darba devēja labā veic darbu, kura ietvaros viņš atrodas dežūrā?
               
            
                  3)
               
               
                  Ja uz otro jautājumu tiek atbildēts apstiprinoši – vai tas, ka darba ņēmējs dežūras laikā faktiski tiek nodarbināts pie otra darba devēja, ievērojot vienīgi prasību, ka otrajam darba devējam ir jāatbrīvo darba ņēmējs, kad viņš saņem izsaukumu no pirmā darba devēja, nozīmē, ka laiks, ko darba ņēmējs pavada dežūrā, vienlaikus strādājot pie otra darba devēja, ir jāuzskata par darba laiku viņa darba attiecībās ar pirmo darba devēju?
               
            
                  4)
               
               
                  Ja uz trešo jautājumu tiek atbildēts apstiprinoši – vai darba ņēmējs, kurš strādā pie otra darba devēja, atrodoties dežūras režīmā pie pirmā darba devēja, uzkrāj darba laiku no pirmā un otrā darba devēja vienlaikus?
               
            
         (1)  Eiropas Parlamenta un Padomes Direktīva 2003/88/EK (2003. gada 4. novembris) par konkrētiem darba laika organizēšanas aspektiem (OV 2003, L 299, 9. lpp.).